b'\n_START_ARTICLE_\nEdward James Milford\n_START_SECTION_\n\xc5\xbdivljenjepis\n_START_PARAGRAPH_\nLeta 1913 je vstopil v novoustanovljeni Kraljevi voja\xc5\xa1ki kolid\xc5\xbe, Duntroon; leta 1915 je kon\xc4\x8dal \xc5\xa1olanje kot \xc5\xa1esti od 36 (iz tega letnika jih je \xc5\xa1est doseglo generalski \xc4\x8din). Bil je prvi diplomiranec kolid\xc5\xbea, ki je dosegel generalski \xc4\x8din._NEWLINE_Takoj je bil poslan na Bli\xc5\xbenji vzhod s 4. poljskoartilerijsko brigado. Marca 1916 je bil preme\xc5\xa1\xc4\x8den na zahodno fronto, kjer je bil \xc5\xa1tabni \xc4\x8dastnik v razli\xc4\x8dnih \xc5\xa1tabih. Septembra 1917 je bil povi\xc5\xa1an v majorja, a je bil istega meseca ranjen in poslan v bolni\xc5\xa1nico v London. Pozneje se je vrnil nazaj na fronto. _NEWLINE_Po koncu vojne se je odlo\xc4\x8dil, da ostane v Anglijo, kjer je nadaljeval s \xc5\xa1tudijem oskrbe s strelivom. Nato je bil poslan na razli\xc4\x8dne zadol\xc5\xbeitve v Avstralijo in Veliko Britanijo ter na \xc5\xa1olanje v \xc5\xa0tabni kolid\xc5\xbe, Camberley (1930-31). Pozneje je bil \xc5\xa1tabni \xc4\x8dastnik v General\xc5\xa1tabu Avstralske kopenske vojske; sprva kot pomo\xc4\x8dnik direktorja, nato pa direktor artilerije (1936-40). Aprila 1940 je bil povi\xc5\xa1an v za\xc4\x8dasnega brigadirja in postal poveljnik artilerije 7. pehotne divizije. \xc5\xbde \xc4\x8dez \xc5\xa1tiri tedne pa je bil poslal nazaj v Avstralijo, kjer je bil 1. januarja 1941 povi\xc5\xa1an v za\xc4\x8dasnega generalmajorja in imenovan za mojstra-generala za oskrbo s strelivom. _NEWLINE_Sredi leta 1942 je postal poveljnik 5. pehotne divizije, katera je bila januarja 1943 preme\xc5\xa1\xc4\x8dena na Papuo Novo Gvinejo; na tem polo\xc5\xbeaju se je izkazal kot dober poveljnik. Novembra 1943 je bil general\xc5\xa1tabni \xc4\x8dastnik v Poveljstvo novogvinejske sile. 8. septembra 1945 je Milford sprejel vdajo vseh japonskih sil na Borneu iz rok viceadmirala Michiakija Kamade. Do marca 1946 je ostal poveljnik 7. divizije, nato pa je postal namestnik na\xc4\x8delnika General\xc5\xa1taba Avstralske kopenske vojske; maja istega leta pa je postal generalni adjutant istega general\xc5\xa1taba. 23. aprila 1948 je bil upokojen zaradi napa\xc4\x8dne diagnoze raka na prostati.'